Memmingen liegt nah vo da bayerischen Westgrenz zu Baden-Württemberg an da Iller, in ebba 50xa0Kilometa südlich vo Ulm und 100xa0Kilometa südwestlich vo Minga auf da Memminger Platte, am oidn Gletscherplateau. De Memminger Platte ghert geographisch zum Bereich Ober- beziehungsweise Middlschwom. Natürlich begrenzt wead des Stodgebiet im Westn duach de Buxacher Halde, im Ostn duach vom Benninger Ried. Im Nordosten begrenzt da Memminger Stodwald und da Stodtei Eisenburg des Stodgebiet. De Frog ob Memmingen im Allgai liegt, wead vo da Stodverwaltung aus touristischen Grinden in da Mehrheit bejaht. Aufgrund da kultur- und bauhistorischen Gschichte is Memmingen aba dem Bereich Oberschwaben zuzurechnen.